*Солтанбеков Ж.М-№10ЖББОМ-інің*

*тарих пәні мұғалімі*

*Қарағанды қаласы*

 **Бата және оның түрлері мен тәрбиелік мәні**

В статье рассмотрено благословение и виды. Наряду с этим раскрыта воспитательная важность благословения.

The article reveals benediction and the educational importance of benediction.

 Бата дегеніміз не?

 Бата беру-адал ниет, жақсы тілек білдірудің ұлттық дәстүрі. Халық ақ батадан рухани қуат алады, ол жақсылыққа жол ашады деп сенеді.Сондықтан да қазақтар ежелден-ақ қадірлі қариялардан, атақты батыр, билерден, шашасына шаң жұқпайтын шешендер мен арқалы ақындардан бата алуға құштар болған.

«Балалы құл арымас», « Аталы сөз-баталы сөз» деген мақал-мәтелдер тегін айтылмаған. Батаның халқымыздың тарихында өзіндік ізі бар, ұлттық психологиямызды тереңінен танытады. Бата ізгілікке, парасаттылыққа, мейірімділікке баулиды. Ендеше бата сол ұлы қасиеттерге бастаушы әрі тудырушы рухани мұра болып табылады. Батаны құрметті, елге өте сыйлы адамдар береді.

 Бата қысылғанда — қуат, қиналғанда—[медет](http://kk.wikipedia.org/w/index.php?title=%D0%9C%D0%B5%D0%B4%D0%B5%D1%82&action=edit&redlink=1) беріп, әрбір іс-әрекетіңе даңғыл жол ашып, бәле-жаладан қорғайды деп есептелген. Бата көзі тірілерге ғана емес, аруақтарға да жасалған. Батасыз, тілексіз өмір болмайды. “Батамен ер көгереді, жаңбырмен жер көгереді” деп халқымыз текке айтпаған. Батаның да қисыны, айтылатын, айтылмайтын жері болады, [қуаныш](http://kk.wikipedia.org/w/index.php?title=%D2%9A%D1%83%D0%B0%D0%BD%D1%8B%D1%88&action=edit&redlink=1) пен тойдың ретіне қарай, соған лайық Бата тілегі болады.

 Бата қазақ фольклорының дербес, шағын жанры ретінде қарастырылады. Ұйқасты, ырғақты болып келетін, тұрақты образдарға негізделетін бата халқымыздың жақсылық пен жамандык, адалдық пен арамдық, обал-сауап турасындағы моральдық-этикалық түсініктерінің айғағы іспетті.

 Мағыналық тұрғыда екі түрге бөлінеді: ақ (оң) бата (алғыс), теріс бата (қарғыс). Қазақ халкының бата сөз үлгілеріне [В.Радлов](http://kk.wikipedia.org/wiki/%D0%A0%D0%B0%D0%B4%D0%BB%D0%BE%D0%B2_%D0%92%D0%B0%D1%81%D0%B8%D0%BB%D0%B8%D0%B9_%D0%92%D0%B0%D1%81%D0%B8%D0%BB%D1%8C%D0%B5%D0%B2%D0%B8%D1%87), [Ш.Уәлиханов](http://kk.wikipedia.org/wiki/%D0%A3%D3%99%D0%BB%D0%B8%D1%85%D0%B0%D0%BD%D0%BE%D0%B2), [А. Васильев](http://kk.wikipedia.org/w/index.php?title=%D0%92%D0%90%D0%A1%D0%98%D0%9B%D0%AC%D0%95%D0%92_%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%80_%D0%92%D0%B0%D1%81%D0%B8%D0%BB%D1%8C%D0%B5%D0%B2%D0%B8%D1%87&action=edit&redlink=1), [Г. Потанин](http://kk.wikipedia.org/wiki/%D0%9F%D0%BE%D1%82%D0%B0%D0%BD%D0%B8%D0%BD_%D0%93%D1%80%D0%B8%D0%B3%D0%BE%D1%80%D0%B8%D0%B9_%D0%9D%D0%B8%D0%BA%D0%BE%D0%BB%D0%B0%D0%B5%D0%B2%D0%B8%D1%87), т.б. зерттеушілер назар аударып, жинап жариялаған.

 Батаның халқымыздың тарихында өзіндік орны бар, ұлттық психологиямызды тереңнен танытады. Сол себепті, үлкен кісілерден, елге сыйлы Бата көркем сөзбен, өлеңмен, шешендік тілмен, әсерімен, қол жайып айтылады. Қазақта: «Өз ісінің шеберінен бата алса, соған тартып, батасын алған жас та шебер болады»,-деген сенім бар.Бұл орайда Х.Досмұхамедұлы былай дейді: «.... Қазақ қауымы арасында өз ісінің шын шебері, мәселен, би, ақын, зергер т.с.с. табиғат сыйлаған дарын-өнерін басқа біреуге ақ батасы арқылы мирас етіп қалдыра алады деген сенім кең таралған. Сондықтан да осындай атаққа немесе өнерге ыңғайлы, икемі барлар сол саланың атақты өкіліне аттанады және қайтсе де оның көңілін тауып, ақ батасын алуға тырысады. Қазақ арасындағы белгілі бір би, атақты ақын, аруақты бақсы не зергер пәленшеге, түгеншеге өзінің ақ батасын беріп, ақыл-өсиетін айтыпты, содан соң ол да би, ақын, бақсы не зергер болыпты, дегендей аңыз-әңгімелер көп. Бұл-батаның бір түрі, Батаның тағы бір түрі- ас-дәмге ризашылығын білдіріп, рахметін айту. Әрбір қонақ өзіне арналып сойылған қойға батасын беріп және әр дастарханнан кейін үй иесіне рахметін білдіріп отыруы шарт... Әдетте, батаны қонақтардың ішіндегі ең жасы үлкені береді және ол көбінесе ол өлең түрінде болып келеді...(2,б.21). Тіл мамандары: «Бата- арабтың «фатеке» деген сөзінің қазақша айтылу түрі»,-дейді. Яғни, бата-ұлтымыз үшін теңдесі жоқ асыл сөз. Ал сөз-бүкіл адамзат тарихындағы құдіретті күш. Өзінің адал жаны, бүкіл рухы, өткен тарихы сөзге тығыз байланысты қазақ халқы ақ батаның ізгі сөздеріне сүттей ұйып, оның құдіретті күшіне шексіз сенеді. Жақсы бір істі қолға алғанда өз мақсатына жету үшін Аллаһ Тағалаға жол іздеп, оны Жаратқан Иеміздің рұқсатымен бастау үшін әуелі ниетін түзеп, бүкіл ойын, тілегін шарболаттай сығымдап, сөз арқылы бір арнаға құйып, Раббымыздан « Ісімді оңғара көр»,-деп сұрайды, басқаға тілек айтып, бата бергенде де оның қабыл болуын Аллаһ Тағаладан тілейді. Олай болса, тілек айту, бата беру-Аллаһ Тағалаға жол іздеудің, онымен байланысудың Ғаламдық күш-құралы, дүниетанымымыздың ұлттық бір жүйесі. Ақ бата-қазақ халқы үшін –Ой, Ниет,Тілек, Істің жиынтығы, барлық наным-сенімнің бірлігі. Сол себепті,қазақ халқы көне-көк түрік заманынан қазіргі дейін өзінің барлық ізгі істерін ақ тілеккке толы ақ батамен бастап келеді, келешекте де әр қадамын ақ батамен аттайтын болады. **Батаның негізгі түрлері**: 1. Ақ бата.2. Теріс(қарғыс) бата. Серттесу батасы(Баталасу)

*Ақ бата*- шын жүректен шыққан ізгі тілек, ұрпақтан-ұрпаққа жалғасып келе жатқан өсиетнама, Аллаһ Тағаладан мейірім-шапағат сұрау, қазақтың қасиетті тұмары. Ақ батаның негізгі мақсаты-ағайынның бір-біріне деген мейірім –шапағатын, сүйіспеншілігін білдіру, бірін-бірі ынтымақ- ырысқа, береке-бірлікке шақыру, үлкен-кішінің жолын ашу, келегекте жүзеге асырылатын мақсат, мүдделерді белгілеу. Соған сәйкес, ақ бата көбінесе мынандай жағдайларға байланысты беріледі: жаңа туған нәрестеге өмір жолын жаңа бастаған ұл-қызға, жас отауға алыс жолға шығушыларға, үлкен бір істі қолға алушыларға, жорық-шеруге аттанушы сарбаз, сардарларға, түрлі жақсылықтарға арнап жасалынған тойларға, аруақтарға арналған асқа, жауын тілеген тасаттыққа, жиналған егінге, садақа, құрбандыққа, қонақасыға, күздік, соғымға сойылған малға, сойылған соғым басына, жаңа жылға, мүшел жасқа, дастарханға, Ораза ұстағандарға)жарапазан бата) Наурыз батасы. «Соның бірі-осы Наурыз бата» . «Ұлыстың ұлы күнінде «наурыз көжеге» шақырғандарға, «наурызнама» тойын өткізіп халықты риза қылған адамадарға, өнер көрсеткен өнерпаздар мен ақындарға ақсақалдар мен әжелер, ел ағалары, билер қол жайып бата береді. «Ұлыс оң болсын! Ақ мол болсын, қайда барса жол болсын де!»-деп (3,б.60)наурызға )Наурыз бата), Бұл бата жалпы көпшілікке де бағытталады. Жастар Наурыз күні дуалы ауыздың уыз батасын алуға тырысады. Наурыз батасының орны ерекше. *Дастархан бата. «*Дастарханың мол болсын, Абыройың зор болсын» ( «Ақ бата») . Батаның екінші түрі дастарханға ризашылықпен беріледі. Дұрыс мүшелі қонақасы берілмесешешен, өткір тілді адамдар бата арасында сол үйдің сараңдығын да қосып айтып жіберетіндер болған. *Алғыс батасы. «*Бақ берсін, бас берсін. Өміріңе ұзақ жас берсін» («Ақ бата»).Үлкен кісілер немесе кез келген адам біреудің қайырымдылығы мен жақсылығы, ізгі қызметі үшін де бата береді. Батаның тәрбиелік мәні зор. *Жаңа айдың батасы.* «Ай көрдім, аман көрдім, Ақиреттік заман көрдім. Жаңа айда-жарылқа, ескі айда есірке» (бата). Жаңа туған айды көрген әр адам осылайша бата жасап бет сипайды. Бұл діншілдік немесе соқыр сенім емес, ол адамдардың табиғатқа, құбылысқа, ауа райына байланысты таным, түсінігі.

 *Теріс бата*-қарғыстың қатты, жазаның өте ауыр түрі. Мұндай батаны әке-шешесі сенімін ақтамай, үлкен ұятқа қалдырып, әулетін, ата-тегін масқаралаған, өздеріне қолы, тілі тиген, дінін, тілін, Отанын сатқан, жауыздық, ауыр қылмыс, кешірілмес күнә жасаған баласына қолдарын теріс жайып тұрып берген.Батаның бұл түрі сирек қолданылады. Теріс бата ұрпақтан-ұрпаққа қара таңба болып қалып келген. Ата-анасының теріс батасын алғандарды халық жек көрген, оларға сенім артпаған, қонаққа шақырмаған, қыз беріп, қыз алыспаған, дос болмаған. Теріс батаны қайтару, қайтып алу үшін алқалы жұртты жинап, Аллаһ Тағаладан теріс батаны қзгерту сұралып, жалбырыну рәсімдері жасалынған. Тірі болса, ата-анасы: «Теріс батамды қайтарып алдым»,-деп айтқан.Адамдар қаншама ашуланып, қорланып, намыстанса да теріс бата беруге асықпағаны, теріс бата беруден сақ болғаны, теріс батаға мән бермей,айтып қалудан бойын аулақ ұстағаны абзал. Өйткені, «Жүйелі сөз жүйесін табады, жүйесіз сөз иесін табады».

*Серттесу батасы*

 Кейін батаға Ислам дінінің әсері тиген. Осы күнгі бата отбасына [амандық](http://kk.wikipedia.org/w/index.php?title=%D0%90%D0%BC%D0%B0%D0%BD%D0%B4%D1%8B%D2%9B&action=edit&redlink=1), молшылық, жастарға өмір, бақыт, білім тілеу мазмұнында болып келеді.(Баталасу) –құдалықта, серт пен уәдеде, елшілікте, ел арасындағы мағызды үлкен шараларда жасалатын жол.Ол-хан, ақсақалдар, билер алдында, аруақ орнында да жасалып, қол алысылып орындалатын ғұрып. Оны бұзу, яғни, «бата бұзу»-қарғыспен тең.Қазақ баталасуды-елдіктің, тектіліктің, азаматтық қасиеттің белгісі деп таниды.

*Адалдық, ақ ниет, ақ тілек, ақ бата өміріміздің мәні мен сәні болсын, ағайын!*

*Пайдаланылған әдебиеттер:*

*1 Қазақ тілі /Саурықова М.Д., Сыбанбаева А.С.-А.1997.-58б*

*2Аламан./ДосмұхамедұлыХ.-А. Ана тілі, 1991.-21б*

*Ана тілің асыл қазынаң. /Сейітова Ш.Б.-Семей.2001.-6б.*